ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 18 નવેમ્બરના ભાજપ દ્વારા ઉમેદવારોની બીજી યાદી બહાર પાડવામાં આવી છે. આ યાદીમાં ભુજ વિધાનસભા સીટ પરના ઉમેદવાર તરીકે નીમાબેન આચાર્યની પસંદગી કરવામાં આવી છે. તો નીમાબેન આચાર્ય વિષે થોડુ જાણીએ. 66 વર્ષના નીમાબેન આચાર્ય ભુજના હાલના ધારાસભ્ય છે. તેમણે ગુજરાત યુનિવર્સિટીથી એમ.ડી. સુધીનો અભ્યાસ કર્યો છે. તેમની કુલ સંપત્તિ લગભગ 34 કરોડ જેટલી છે. તેમનો મુખ્ય વ્યવસાય ડોક્ટરનો છે.